**ZAVOD ZA JAVNO ZDRAVSTVO DUBROVAČKO-NERETVANSKE ŽUPANIJE**

**DR. ANTE ŠERCERA 4A, DUBROVNIK**

**OIB: 55488649150**

Dubrovnik, 23.07.2025.

DUBROVAČKO-NERETVANSKA ŽUPANIJA

**OBRAZLOŽENJE IZVRŠENJA FINANCIJSKOG PLANA 01.01.-30.06.2025.**

Zavod za javno zdravstvo Dubrovačko-neretvanske županije (u daljnjem tekstu: Zavod) osnovan je Odlukom Poglavarstva Dubrovačko-neretvanske županije dana 26. travnja 1995. godine, uz suglasnost Ministarstva zdravstva Republike Hrvatske od 24. studenog 1995. godine, a s radom je započeo 1. travnja 1996. godine.

Zavod obavlja djelatnosti iz područja epidemiologije zaraznih i kroničnih nezaraznih bolesti, javnog zdravstva, promicanja zdravlja, zdravstvene ekologije, mikrobiologije, školske i adolescentne medicine, mentalnog zdravlja te prevencije i suzbijanja ovisnosti na području Dubrovačko-neretvanske županije.

U okviru pojedinih djelatnosti provodi se niz stručnih i preventivnih mjera, uključujući higijensko-epidemiološku zaštitu s kontinuiranom analizom epidemiološke situacije, protuepidemijske mjere i nadzor nad provođenjem programa obveznih imunizacija. Zavod organizira distribuciju cjepiva ordinacijama primarne zdravstvene zaštite, provodi preventivne preglede djece i mladih, prati zdravstvene potrebe starijih osoba te izrađuje prijedloge zdravstvenih mjera i politika temeljenih na prikupljenim podacima.

Zavod redovito prikuplja, kontrolira i analizira statistička izvješća iz područja zdravstva, uključujući i podatke o bolestima ovisnosti, na razini županije, za potrebe Hrvatskog zavoda za javno zdravstvo. U djelokrugu rada također su i mikrobiološke analize od javnog interesa za županiju, nadzor zdravstvene ispravnosti vode za ljudsku potrošnju, vode za rekreaciju, površinskih i otpadnih voda, kao i kontrola zdravstvene ispravnosti hrane. Posebnu pažnju Zavod posvećuje provedbi preventivnih programa za rano otkrivanje i suzbijanje kroničnih masovnih bolesti (rak dojke, debelog crijeva, grlića maternice i sl.) te provedbi edukativnih aktivnosti i programa za očuvanje i unapređenje zdravlja stanovništva.

Kao proračunski korisnik, Zavod je obveznik primjene Zakona o proračunu (Narodne novine, br. 144/21), Pravilnika o proračunskom računovodstvu i računskom planu (Narodne novine, br. 158/23), Pravilnika o proračunskim klasifikacijama (Narodne novine, br. 4/24), Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, br. 82/23), kao i Pravilnika o financijskom izvještavanju u proračunskom računovodstvu (Narodne novine, br. 37/22).

Financiranje registriranih djelatnosti Zavoda u izvještajnom razdoblju osigurano je putem namjenskih sredstava, temeljem ugovora s Hrvatskim zavodom za zdravstveno osiguranje o provođenju primarne zdravstvene zaštite iz obveznog i dopunskog osiguranja, kao i specijalističko-konzilijarne zdravstvene zaštite. Dodatni izvori financiranja uključuju sredstva iz proračuna Dubrovačko-neretvanske županije, prihode ostvarene pružanjem usluga na tržištu, prihode od prodaje nefinancijske imovine te ostale prihode u skladu s važećim zakonskim i podzakonskim propisima.

1. **OPĆI DIO**

* **SAŽETAK**



U promatranom razdoblju ostvaren je ukupan prihod u iznosu od **2.141.309,93 EUR**, što predstavlja **38,72 %** planiranih godišnjih prihoda. U odnosu na isto razdoblje prethodne godine, prihodi su povećani za **5,50 %**.

Ukupni rashodi i izdaci iznosili su 2.591.136,86 EUR, odnosno 46,86 % godišnjeg plana. U odnosu na isto razdoblje prethodne godine, ukupni rashodi povećani su za 19,52 %.

Realizacija rashoda poslovanja iznosi 2.544.127,66 EUR, što čini 40,74 % godišnjeg plana, dok su rashodi za nabavu nefinancijske imovine ostvareni u iznosu od 47.009,20 EUR (odnosno 2,40 % plana), s obzirom na to da je većina planiranih kapitalnih ulaganja predviđena za drugo polugodište.

Ostvaren je manjak prihoda i primitaka u iznosu od 449.826,93 EUR. Međutim, u obzir je potrebno uzeti i preneseni višak prihoda iz prethodnih godina u iznosu od 1.538,37 EUR, pa ukupni manjak za pokriće u narednim razdobljima iznosi 448.288,56 EUR.

Ostvareni manjak rezultat je strukturnog nesrazmjera između prihoda i rashoda, pri čemu je dominantan utjecaj imalo značajno povećanje rashodovne strane, bez istovremenog proporcionalnog rasta prihoda.

Dio sredstava ostvarenih od financijske imovine, uključujući dospjele kamate po oročenim depozitima, bit će korišten za pokriće manjka iz redovnog poslovanja te djelomično i za pokriće rashoda koji proizlaze iz nabave nefinancijske imovine.

* **IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**
* **PRIHODI POSLOVANJA**



U promatranom razdoblju ukupno su ostvareni prihodi poslovanja u iznosu od 2.141.309,93 EUR, što predstavlja 38,74 % godišnjeg plana i 5,50 % više u odnosu na isto razdoblje prethodne godine.

**63 – Pomoći iz inozemstva i od subjekata unutar općeg proračuna**

U izvještajnom razdoblju 2025. godine nisu ostvarene pomoći od izvanproračunskih korisnika temeljem isplate Covid dodatka, budući da je, prema odluci Vlade Republike Hrvatske, zaključno s isplatom plaće za kolovoz 2024. godine, prestala isplata navedenog dodatka, čime je ujedno prestao i prihod od HZZO-a za tu namjenu. S druge strane, unutar grupe prihoda 63, ostvarene su pomoći od izvanproračunskih korisnika u ukupnom iznosu od 19.640,39 EUR, što predstavlja 16,10 % planiranih sredstava. Ove pomoći odnose se na naknade i sredstva ostvarena temeljem sudjelovanja u projektima i ispunjavanja ugovornih obveza, pri čemu u prethodnoj godini ti prihodi nisu bili ostvareni. Također, pomoći temeljem EU sredstava ostvarene su u 2025. godini u iznosu koji je 15,9 % manji u odnosu na isto izvještajno razdoblje prethodne godine, što je rezultat manjeg broja podnesenih zahtjeva za nadoknadu sredstava Ministarstvu zdravstva za troškove specijalizacija.

**64 – Prihodi od imovine**

Ostvareni su kamate na oročena sredstva i depozite po viđenju u iznosu od 144,94 EUR, što predstavlja 36,24 % godišnjeg plana. Ovi prihodi ukazuju na plasman viška likvidnih sredstava na oročene depozite u cilju ostvarivanja dodatnih prihoda.

**65 – Prihodi od upravnih i administrativnih pristojbi, pristojbi po posebnim propisima i naknadama**

Prihodi po posebnim propisima u 2025. godini veći su za 84,4 % u odnosu na isto razdoblje prethodne godine, ponajprije zahvaljujući značajnom prihodu od naplate štete s osnova osiguranja, ali i nešto većim iznosima participacija te dopunskog zdravstvenog osiguranja. Ukupno je po ovoj stavci ostvareno 118.287,89 EUR, što čini 76,31 % godišnjeg plana i predstavlja povećanje od 184,44 % u odnosu na prethodnu godinu. Ova skupina prihoda obuhvaća administrativne pristojbe, pristojbe po posebnim propisima te ostale naknade.

**66 – Prihodi od prodaje proizvoda i robe te pruženih usluga i prihodi od donacija**

Ostvareni su u iznosu od 719.878,33 EUR, odnosno 26,32 % godišnjeg plana, što je 90,38 % u usporedbi s istim razdobljem prethodne godine. Uključuju prihode od laboratorijskih, mikrobioloških, sanitarnih i epidemioloških usluga koje Zavod pruža krajnjim korisnicima i institucijama. Niži postotak realizacije u odnosu na planiran proizlazi iz sezonskog ritma pojedinih usluga, te niže razine cijena pojedinih usluga u odnosu na isto razdoblje 2024. godine.

**67 – Prihodi od nadležnog proračuna i od HZZO-a na temelju ugovorenih obevza**

Ostvareni prihodi iz decentraliziranih usluga u 2025. godini veći su u odnosu na isto razdoblje prethodne godine, što je rezultat drugačijeg vremenskog rasporeda povlačenja sredstava – veći dio sredstava povučen je unutar prvih šest mjeseci, za razliku od prošle godine. Ukupno je ostvareno 1.280.205,77 EUR, što predstavlja 51,12 % godišnjeg plana i 14,92 % više nego u istom razdoblju 2024. godine. Ova sredstva obuhvaćaju financiranje osnovnih troškova rada, plaća zaposlenika, tekućeg održavanja i materijalnih rashoda.

Unutar ove stavke:

* Konto 6711 – za financiranje rashoda poslovanja: ostvareno je 27.451,50 EUR, što čini 15,77 % godišnjeg plana.
* Konto 673 – temeljem ugovornih obveza s HZZO-om: ostvareno je 1.252.754,27 EUR, odnosno 53,77 % godišnjeg plana.

Dodatno, prihodi od Hrvatskog zavoda za zdravstveno osiguranje (HZZO) ostvareni su u iznosu koji je 12,8 % viši u odnosu na isto razdoblje prethodne godine. To povećanje proizlazi iz većeg iznosa naknada za tim u socijalnoj medicini, kao i zbog povećanja iznosa glavarine.

1. **– Kazne, upravne mjere i ostali prihodi**

Ostali prihodi u 2025. godini iznosili su 3.152,61 EUR, što čini 71,34 % godišnjeg plana i predstavlja smanjenje od 60,30 % u odnosu na isto razdoblje prethodne godine. Pad prihoda primarno je rezultat manjih iznosa refundacija plaća za djelatnicu koja specijalizaciju odrađuje u drugoj zdravstvenoj ustanovi.

* **RASHODI POSLOVANJA**



Ukupni rashodi u izvještajnom razdoblju iznosili su 2.591.136,86 EUR, što predstavlja 46,86 % planiranog godišnjeg iznosa i 119,52 % u odnosu na isto razdoblje prethodne godine.

### 31 – Rashodi za zaposlene

### Rashodi za zaposlene u 2025. godini ostvareni su u ukupnom iznosu od 1.932.138,24 EUR, što predstavlja 52,04 % godišnjeg plana. Povećanje bruto plaća za 18,2 % u odnosu na isto razdoblje prethodne godine rezultat je primjene Uredbe Vlade Republike Hrvatske o povećanju plaća od 1. ožujka 2024. godine, kao i povećanja proračunske osnovice za 3 % od veljače 2025. godine. Istovremeno, rashodi za plaće za prekovremeni rad smanjeni su za 53,10 % zbog smanjene potrebe za angažmanom izvan redovnog radnog vremena. Dodatno, od rujna 2024. godine, temeljem odluke Vlade RH, prestala je isplata Covid dodatka, zbog čega navedeni rashodi više nisu ostvareni.

### Najveći dio rashoda za zaposlene odnosi se na:

### Plaće za redovan rad – 1.593.143,36 EUR

### Doprinosi na plaće – 266.355,76 EUR, što čini 51,78 % godišnjeg plana

### Ostali rashodi za zaposlene i naknade – 55.356,67 EUR, odnosno 61,51 % plana

### Izvršenje rashoda za zaposlene odvija se uredno i u skladu s dinamikom isplata plaća te zakonskim obvezama, bez značajnijih odstupanja.

### 32 – Materijalni rashodi

### Materijalni rashodi na dan 30. lipnja 2025. godine iznosili su ukupno 609.547,07 EUR, što predstavlja 47,73 % godišnjeg plana i 18,61 % ostvarenja u odnosu na isto razdoblje prethodne godine. Unutar ove skupine rashoda, zabilježena su značajna odstupanja na pojedinim stavkama uslijed metodoloških promjena, tržišnih okolnosti i stvarnih potreba korisnika.

### Rashodi za materijal i energiju smanjeni su za 68,70 %, ponajprije zbog promjene kontnog okvira, temeljem novog Pravilnika o proračunskom računovodstvu, prema kojem se rashodi za lijekove i medicinski potrošni materijal u 2025. godini više ne knjiže na konto 3222 (*Materijal i sirovine*), već na konto 3251 (*Lijekovi i potrošni medicinski materijal*). Tako u 2025. godini nije zabilježeno knjiženje na kontu 3222, već su svi rashodi preusmjereni na novi konto. Osim toga, na smanjenje je utjecala i razlika u nabavnim cijenama između 2024. i 2025. godine. Ipak, usporedbom konta 3222 i 3251 može se zaključiti da su rashodi za lijekove i potrošni medicinski materijal u 2025. godini veći za 26 %, što je rezultat viših cijena te povećane potrebe za navedenim materijalom. Ukupno ostvareni rashodi za lijekove i potrošni medicinski materijal iznose 185.807,27 EUR, što značajno premašuje planirane iznose, prvenstveno zbog povećanih potreba u području laboratorijske i dijagnostičke opreme.

### Rashodi za usluge bilježe povećanje od 26,8 %, a ostvareni su u ukupnom iznosu od 279.636,29 EUR. Povećanje je posebno izraženo kod rashoda za promidžbu i informiranje, kao i kod zdravstvenih i veterinarskih usluga, intelektualnih te računalnih usluga. Rashodi za promidžbu porasli su zbog većeg broja objavljenih natječaja za zapošljavanje. Zdravstvene i veterinarske usluge zabilježile su rast od 38,7 % zbog povećane potrebe za uslugama vanjskih laboratorijskih ustanova. Istovremeno, povećani su rashodi za intelektualne usluge uslijed većeg broja ugovora o djelu, dok je rast računalnih usluga posljedica dodatnih troškova ažuriranja računalnih baza podataka te viših cijena mjesečnih najmova za korištenje računalnih programa.

### Rashodi za materijal i energiju uže gledano (isključujući lijekove) ostvareni su u iznosu od 60.900,68 EUR, pri čemu su veća odstupanja uočena kod uredskog materijala i inventara, što se može pripisati jednokratnim većim nabavama.

### Naknade troškova zaposlenima iznosile su 60.456,02 EUR, a ostali nespomenuti rashodi poslovanja zabilježeni su u iznosu od 12.693,14 EUR, što je 32,50 % manje u odnosu na isto izvještajno razdoblje prethodne godine. Smanjenje proizlazi iz činjenice da premija osiguranja zaposlenika za 2025. godinu još uvijek nije ugovorena. Ova stavka uključuje članarine, pristojbe, troškove reprezentacije i naknade za rad povjerenstava.

### 34 – Financijski rashodi

### Ostali financijski rashodi u 2025. godini iznosili su 2.362,41 EUR, što predstavlja 36,42 % više u odnosu na isto razdoblje prethodne godine. Povećanje je posljedica većeg prometa na žiro računu, a rashodi se odnose na plaćanje bankarskih usluga i usluga platnog prometa.

### 36 – Pomoći unutar općeg proračuna

### Pomoći unutar općeg proračuna nisu realizirane u promatranom razdoblju.

## Rashodi za nabavu nefinancijske imovine ukupno su iznosili 47.009,20 EUR, što čini 20,54 % godišnjeg plana i višestruko više nego u istom razdoblju 2024. godine (indeks 888,00).

### 42 – Nabava proizvedene dugotrajne imovine

## Rashodi za nabavu nefinancijske imovine u promatranom razdoblju iznose ukupno 47.009,20 EUR, što predstavlja 20,54 % godišnjeg plana. Ovi rashodi usmjereni su na modernizaciju radnih procesa i unapređenje tehničkih kapaciteta, osobito u segmentima dijagnostike i informatičke podrške. Nabavljeno je i novo osobno vozilo za potrebe rada na terenu.

## Struktura rashoda uključuje:

## Uredska oprema i namještaj – 879,81 EUR

## Komunikacijska oprema – 17,99 EUR

## Medicinska i laboratorijska oprema – 7.513,89 EUR

## Instrumenti, uređaji i strojevi – 154,00 EUR

### 45 – Prijenosi u vezi s nefinancijskom imovinom

## Dodatna ulaganja na građevinskim objektima u izvještajnom razdoblju iznose ukupno 20.093,88 EUR, od čega je 2.498,99 EUR već realizirano, dok se preostali iznos odnosi na ulaganje koje je u tijeku. Sredstva su usmjerena na projekt dizalice topline, čija se realizacija provodi postupno tijekom godine.

* **IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

Pregled prihoda i rashoda prema izvorima financiranja:



U promatranom razdoblju ostvareni su ukupni prihodi u iznosu od 2.141.309,93 EUR, što predstavlja 38,72 % godišnjeg plana i 5,50 % više u odnosu na isto razdoblje 2024. godine.

#### Vlastiti prihodi (32)

Ostvareni su u iznosu od 723.175,88 EUR, što predstavlja 26,34 % plana. U odnosu na prethodnu godinu, bilježe pad od 10,11 %. Prihodi uključuju naplatu usluga iz djelatnosti Zavoda (laboratorijske analize, mikrobiološke usluge, sanitarni pregledi i dr.), a slabija realizacija rezultat je sezonalnosti i vremenskog pomaka kod većih naloga koji se očekuju u drugom polugodištu.

#### Prihodi za posebne namjene (43)

Ukupno su ostvareni u iznosu od 1.374.134,84 EUR (54,64 % plana), što predstavlja rast od 16,58 % u odnosu na prethodnu godinu. Najveći dio čine sredstva iz ugovora s Hrvatskim zavodom za zdravstveno osiguranje temeljem redovnog ugovora i posebnih programa.

#### Decentralizirana sredstva (44)

Ostvarena su u iznosu od 16.251,42 EUR, što predstavlja 462,43 % godišnjeg plana, budući da su sredstva isplaćena ranije nego prethodnih godina, čime se omogućilo ranije pokrivanje dijela troškova.

#### Pomoći/Fondovi EU (59)

Ostvareno je 19.640,39 EUR riječ je o pomoćima iz specifičnih izvora za provedbu projekata javnog zdravstva.

#### Prihodi od prodaje nefinancijske imovine (72)

U ovom razdoblju ostvareni su u iznosu od 13.159,57 EUR, što je 526,38 % više u odnosu na godišnji plan, a odnosi se na jednokratnu prodaju dugotrajne imovine i naplatu štete po osnovi osiguranja.

Ukupni rashodi u izvještajnom razdoblju iznose 2.591.136,86 EUR, što predstavlja 46,86 % godišnjeg plana te 19,52 % više u odnosu na isto razdoblje prethodne godine.

* **Vlastiti prihodi (32)**

Ostvareni su u iznosu od 723.175,88 EUR, što je 26,34 % godišnjeg plana i 85,79 % u odnosu na prethodnu godinu. Ovi prihodi korišteni su za financiranje rashoda vezanih uz materijalne troškove, energente, usluge i ostale stavke poslovanja Zavoda.

* **Prihodi za posebne namjene (43)**

U iznosu od 1.803.867,06 EUR, odnosno 71,78 % godišnjeg plana. Riječ je o prihodima temeljenima na ugovorima s HZZO-om, koji se koriste za provedbu ugovornih obveza, uključujući preventivne programe i dijagnostičko-laboratorijske usluge.

* **Decentralizirana sredstva (44)**

Ukupno ostvarena u iznosu od 16.251,42 EUR, što je 58,04 % godišnjeg plana, a čime su rashodi pokriveni u skladu s predviđenom namjenom za troškove redovitog poslovanja.

* **Ostale pomoći (58)**

Ostvarene u iznosu od 20.093,88 EUR, što predstavlja 16,47 % godišnjeg plana, ali čak 867,42 % u odnosu na prethodnu godinu. Odnose se na dodatno ugovorena sredstva za jačanje kapaciteta laboratorija i infrastrukture.

* **Pomoći/Fondovi EU (59)**

Ostvareni prihodi iznose 19.640,39 EUR, a nisu bili planirani u početku godine, što dodatno povećava ukupnu razinu ostvarenih prihoda iz pomoći.

* **Prihodi od prodaje nefinancijske imovine (72)**

Evidentirani su u iznosu od 13.159,57 EUR, što čini 526,38 % u odnosu na plan, a odnose se na rashode povezane s prodajom i likvidacijom dotrajale imovine.

U izvještajnom razdoblju zabilježen je manjak prihoda nad rashodima u iznosu od 449.826,93 EUR. Uzimajući u obzir preneseni višak prihoda iz prethodnih godina u iznosu od 1.538,37 EUR, ukupan manjak za pokriće u narednim razdobljima iznosi 448.288,56 EUR.

**Ravnateljica**

**Jele Škrabić, dipl. iur.**